Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 357

b) Szókincsfejlesztés – kategorizálás A tanulók egyénileg vagy párban adott kategóriá(k)ba (pl. ország, város, hegy, víz, fiú, lány) tartozó, adott betűvel kezdődő szavakat gyűjtenek adott idő alatt, annyit, amennyi csak az eszükbe jut. Az adott betűt adhatja a tanár, de kiválaszthatják véletlenszerűen is. Adott idő után új betűvel folytatódik a játék. Lehet adott tantárgy vagy témakör adott kategóriáival játszani. A játék végén felolvassák a gyűjtött szavakat, és mindenki kihúzza azokat, amelyeket más is írt. Azokért a szavakért, amelyeket csak ő írt, mindenki pontot kap. A legtöbb pontot szerzett játékos lesz a nyertes. A játék végén beszélgetés Mit jelent a kategória, kategorizálás? Milyen magyar kifejezést ismernek rá? Milyen alapon történhet dolgok osztályba sorolása? Van-e olyan dolog, amelyet nem lehet semmilyen kategóriába sem betenni. Mire jó a dolgok kategorizálása? Hol van szükség a kategorizálásra, hol találkoztatok a hétköznapi életben a kategorizálással? Egyéni vagy páros feladat Osztályszintű beszélgetés 19–20.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes